स्टुअर्ड ब्रॉड ने पहली पारी में झटके चार विकेट, दूसरी पारी में कीवी टीम 202/3
England Vs New Zealand (ENG NZ) Wellington Test. मुकाबले के तीसरे दिन रविवार को इंग्लिश गेंदबाजों ने न्यूजीलैंड को पहली पारी में 209 रनों पर ऑलआउट कर दिया। इतना ही नहीं, स्टंप्स तक मेजबान टीम के 202 रन पर तीन विकेट भी गिरा दिए है
इंग्लैंड ने वेलिंगटन टेस्ट में न्यूजीलैंड को फॉलोऑन खेलने पर मजबूर कर दिया है। मुकाबले के तीसरे दिन रविवार को इंग्लिश गेंदबाजों ने न्यूजीलैंड को पहली पारी में 209 रनों पर ऑलआउट कर दिया। इतना ही नहीं, स्टंप्स तक मेजबान टीम के 202 रन पर तीन विकेट भी गिरा दिए है। दिन का खेल समाप्त होने पर केन विलियमसन 25 और हेनरी निकोलस 18 रन बनाकर नाबाद लौटे।
इससे पहले, टॉम लाथम 83 और ड्वेन कॉन्वे 61 रन बनाकर आउट हुए। वहीं, विल यंग 8 रन बनाकर पवेलियन लौट गए। इंग्लैंड की ओर से दूसरी पारी में जैक लीच ने दो और जो रूट ने एक विकेट लिया है। पहली पारी में स्टुअर्ड ब्रॉड ने चार विकेट झटके।
2 मुकाबलों की सीरीज में इंग्लिश टीम 1-0 से आगे है। टीम ने पहला टेस्ट 267 रनों से जीता था।
इंग्लैंड ने 435/8 पर घोषित की पहली पारी
मैच के दूसरे दिन इंग्लिश टीम ने अपनी पहली पारी 435/8 के मजबूत स्कोर पर घोषित की। हैरी ब्रूक ने 186 रन बनाए, जबकि जो रूट 153 रन पर नाबाद लौटे। कीवी टीम की ओर से मैट हैनरी ने चार विकेट चटकाए।
जो रूट ने खेली नाबाद 153 रन की पारी 
हैरी ब्रूक के बावजूद जो रूट क्रीज पर टिके रहे। उन्होंने नाबाद 153 रन बनाए। ब्रूक के बाद कप्तान बेन स्टोक्स 27 रन ही बना सके। स्टोक्स को वेगनर ने आउट किया। इसके बाद बेन फॉक्स (0), स्टूअर्ट ब्राॅड (14) और ऑली राॅबिंसन (18) रन बनाकर आउट हुए। पारी घोषित करते समय जो रुट (153) और जैक लीच (6) रन पर नाबाद थे।
न्यूजीलैंड की ओर से वापसी कर रहे मैट हेनरी को 4, माइकल ब्रेसवेल को 2 विकेट मिले। वहीं, टीम साउदी और नील वेग्नर को 1-1 विकेट मिला।
न्यूजीलैंड का टॉप आर्डर फेल 
इंग्लैंड के 435/8 का पीछा करने उतरी न्यूजीलैंड का टॉप आर्डर पूरी तरह फेल रहा। सलामी बल्लेबाज टॉम लाथम और डेवन काॅनवे बल्लेबाजी करनी उतरे। काॅनवे बिना खाता खोले ही आउट हो गए। उन्हें एंडरसन ने चलता किया। लाथम (35), विलियम्सन (4), विल यंग (2), हेनरी निकोल्स (30), डेरिल मिचेल (13) और माइकल ब्रेसवेल (6) रन बनाकर आउट हुए। टॉम ब्लंडेल 6 और कप्तान टिम साऊदी 23 रन पर नाबाद है। दिन के जीलैंड का स्कोर 7 विकेट के नुकसान पर 138 रन है। न्यूजीलैंड इस समय 297 रन पीछे चल रहा है।
पहला टेस्ट जीता इंग्लैंड
दो टेस्ट की सीरीज में इंग्लैंड पहला टेस्ट जीत चुका है। पहल टेस्ट डे-नाईट पिंक बॉल के साथ हुआ था। बेन स्टोक्स की कप्तानी वाली इंग्लैंड ने अपनी आक्रामक शैली बरकरार रखी और न्यूजीलैंड में 15 साल बाद टेस्ट मैच जीता था। माउंट मेंगनुई के बे ओवल मैदान पर इंग्लैंड ने 394 रन का टारगेट दिया था। जवाब में कीवी टीम चौथी पारी में 126 रन ही बना सकी थी।दोनों पारियों में आक्रामक फिफ्टी जड़ने वाले हैरी ब्रूक प्लेयर ऑफ द मैच रहे थे।
दोनो टीमों की प्लेइंग इलेवन
न्यूजीलैंड -टॉम लाथम, डेवोन कॉनवे, विल यंग,केन विलियमसन, हेनरी निकोल्स, डेरिल मिचेल, टॉम ब्लंडेल(विकेटकीपर) ,माइकल ब्रेसवेल,नील वैगनर, टिम साउदी (कप्तान), मैट हेनरी।
इंग्लैंड - जैक क्रॉली, बेन डकेट, ओली पोप, जो रूट, हैरी ब्रूक, बेन स्टोक्स (कप्तान), बेन फोक्स (विकेटकीपर), ओली रॉबिन्सन, स्टुअर्ट ब्रॉड, जैक लीच, जेम्स एंडरसन।